open-index/open-wikipedia-markdown huggingface dataset:
Platenkamp

**Platenkamp** () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Täwel.

## Geografie

De Oort liggt in de Lümbörger Heid.  Dat Water ut dat Rebeed flütt över’n Mehlandsbeek na de Wiedau hen af.

De Naveröörd sünd Jerusalem in’n Noorden, Täwel in’n Noordoosten, Brook in’n Oosten, Brochdörp un Hertel in’n Süüdoosten, Rutenmöhl in’n Süden, Hartböhn un Roosbrook in’n Süüdwesten, Moordörp in’n Westen un Söhlingen in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Hemslingen in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Neenkerken in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett von öllers bi de Gemeen Täwel mit bihöört, de an’n 1. März 1974 mit de Gemeenreform in Neddersassen Deel von de Gemeen Neenkerken worrn is. Sietdem höört Platenkamp binnen de Gemeen to de Oortschop Täwel, de en egen Oortsraad un Oortsbörgermeester hett.

### Inwahnertall

: * Dat is nich kloor, wat dat mit düsse hoge Tall op sik hett.

### Religion

Platenkamp is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Weertschop un Infrastruktur

För Platenkamp is de freewillige Füürwehr Täwel mit tostännig.

### Verkehr

De Straat, an de Platenkamp liggt, löppt in’n Noordoosten na Täwel an de Bundsstraat 71 un in’n Süüdwesten na Hartböhn an de Kreisstraat 43. De B&nbsp;71 föhrt von Täwel in’n Noordwesten över Söhlingen, Hemslingen un Brookel na Rodenborg un in’n Süüdoosten över Brochdörp, Delsen un Neenkerken na Soltau. De K&nbsp;43 löppt von Hartböhn in’n Westen na Roosbrook un in’n Oosten na Brochdörp an de B&nbsp;71.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 23 Kilometer in’n Süüdoosten von Platenkamp an de B&nbsp;3.

De nächste Bahnhoff is so bi 14 Kilometer wied weg in’n Süüdwesten de Bahnhoff Visselhöövd an de Bahnlien Ülzen–Langwedel. Jüstso wied weg in’n Noordoosten is de Bahnhoff Snevern an de Heidbahn.

### Scholen

De Kinner ut Platenkamp gaht na de Grundschool Neenkerken.

## Footnoten
Limbeek

**Limbeek** betekent

* Limbeek, Stadtdeel von de Stadt Eindhoven, Nedderlannen,
* Limbeek, Oort in de Gemeen Neenkerken in’n Landkreis Heidkreis, Neddersassen.

**Limbeek** is de Familiennaam von

* Jan Cornelis van Limbeek (1783–1848), nedderlandschen Börgermeester.
Hanns Aderhold

**Hanns Aderhold** (* 13. Mai 1919 in Ossenbrügge; † 4. August 1987 in Wellinghofen) weer en düütsch  Waterspringer, mehrfack Düütsch Meester,  Europameester un Olympiadeelnehmer.

För sien sportliche Erfolge wurr he an’n 12. August 1951 mit dat Sülvern Lorbeerblatt uttekent.

In de olympisch Disziplin Kunstspringen van dat Dree-Meter-Brett wurr he söss Mal Düütsch Meester  (1941, 1942 un 1943 as ok 1950, 1951 un 1952). Bi de Swemmeuropameesterschapen 1950 in Wien wurr he  Europameester bi de 3-m-Brett-Kunstspringer. 1952 nehm he an de Olympisch Sömmerspelen in Helsinki deel un belegg in sien Disziplin Platz 11.

Sien Vereen weer VfL Osnabrück un toletzt hörr he den „Schwimmverein Gronau 1910“ an.

## Enkeld Nahwiesen
Lou Massenberg

**Lou Noel Guy Massenberg** (* 13. November 2000 in Berlin) is en düütsch Waterspringer.

Bi de Swemmeuropameesterschapen 2017 in Kiew wunn he in dat Synchroonspringen gemeensam mit Tina Punzel de Bronzemedaille. 
Bi de Swemmeuropameesterschapen 2018 in Glasgow wunn he gemeensam mit Maria Kurjo in den Team-Wettbewarf de Sülvermedaille. Dorbi keem he körtfristig to’n Insatz för den verletzten Patrick Hausding.  Bi de glieker Veranstaltung in’n Mixed Wettbewarf wunn he denn ok doch de Goldmedaille, weer gemeensam mit Tina Punzel. 

Bi de Swemm-Weltmeesterschapen 2019 wunn he gemeensam mit Tina Punzel de Bronzemedaille in dat Mixed 3-Meter-Synchron (Sprungbrett)-Springen.

Sien Vereen is Berliner TSC.

## Weblinks
* https://www.berliner-zeitung.de/sport/wasserspringen-lou-massenberg-und-tina-punzel-gewinnen-em-gold-31080792
Aderhold

**Aderhold** is de Familiennaam von

* Bruno Aderhold (1915–2005), düütschen Bariton,
* Dieter Aderhold (1939–1989), düütschen Politiker,
* Erwin Aderhold (1901–1976), düütschen Schauspeler,
* Gisela Aderhold (* 1972), düütsche Schauspelerin,
* Hanns Aderhold (1919–1987), düütschen Waterspringer,
* Karl Aderhold (1884–1921), düütschen Politiker,
* Kurt Aderhold (*Bubi Aderhold*; * 1924), düütschen Musiker,
* Peter Aderhold (* 1966), düütschen Kumponist un Dirigent,
* Rudolf Aderhold (1865–1907), düütschen Botaniker un Mykoloog,
* Werner Aderhold (* 1937), düütschen Musikwetenschopper.

Kiek ok bi: Aderholt.
Massenberg

**Massenberg** is de Familiennaam von

* Clemens Massenberg (1909–1954), düütschen Boinschenör,
* Lou Massenberg (* 2000), düütschen Waterspringer.
Buckle

**Buckle** is de Familiennaam von

* Gabriel Charles Palmer-Buckle (* 1950), Geistlichen ut Ghana,
* George Buckle (1907–1992), engelschen Footballspeler,
* Harry Buckle (1882–1968), eirschen Footballspeler,
* Henry Thomas Buckle (1821–1862), brietschen Historiker un Schachspeler,
* James Buckle (üm 1854–1884), eirschen Footballspeler,
* Paul Buckle (* 1970), engelschen Footballspeler,
* Ted Buckle (1924–1990), engelschen Footballspeler.

**Buckle** betekent ok

* Buckle Island, Eiland in de Antarktis,
* Buckle Motors, austraalschen Autohersteller,
* The Buckle, US-amerikaansche Keed, de Kledaasch verköfft.
Portisch

**Portisch** is de Familiennaam von

* Ferenc Portisch (* 1939), ungaarschen Schachspeler,
* Gertraude Portisch (1920–2018), öösterrieksche Schrieversche,
* Hugo Portisch (* 1927), öösterriekschen Journalist,
* Lajos Portisch (* 1937), ungaarschen Schachspeler.

**Portisch** betekent ok

* (154493) Portisch, en Asteroid.
Teisseire

**Teisseire** betekent

* Teisseire, franzöösch Ünnernehmen.

**Teisseire** is de Familiennaam von

* Aimé Teisseire (1914–2008), franzööschen Offzeer,
* Camille Teisseire (1764–1842), franzööschen Politiker,
* Jean-Pierre Teisseire (* 1940), franzööschen Footballspeler,
* Lucien Teisseire (1919–2007), franzööschen Radrennfohrer.
Naipaul

**Naipaul** is de Familiennaam von

* Shiva Naipual (1945–1985), brietschen Schriever,
* V. S. Naipaul (1932–2018), brietschen Schriever.
Hasselhoff (Gemeen Snevern)

**Hasselhoff** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Schüllern.

## Geografie

De Oort liggt in de Lümbörger Heid dicht bi de Veers.

De Naveröörd sünd Snevern un de fröhere Meyerhoff in’n Noordoosten, Gallhoorn un Stimbeck in’n Oosten, Dannhost un Wieckhost in’n Süüdoosten, Schüllern un Schüllernbrookhoff in’n Süüdwesten, Vöden in’n Westen un Zoarn in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Snevern in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört, von 1852 bet 1859 to dat Amt Snevern un denn von 1859 bet 1885 to dat Amt Soltau. Na 1885 weer dat in’n Kreis Soltau/Landkreis Soltau, de 1977 mit’n Landkreis Fambossel to’n Landkreis Soltau-Fambossel tohoopgahn is. De wedder hett 2011 den Naam Landkreis Heidkreis annahmen.

De Oort höört al von öllers to de Buurschop un later de Gemeen Schüllern to. De Gemeen Schüllern is an’n 1. März 1974 mit de Gemeenreform in Neddersassen Deel von de Gemeen Snevern worrn. Sietdem höört de Oort to de Oortschop Schüllern, de en egen Oortsvörsteiher hett.

### Inwahnertall

### Religion

Hasselhoff is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Hasselhoff is de freewillige Füürwehr Schüllern mit tostännig.

### Verkehr

Von Hasselhoff kummt een gau na de Landsstraat 171, de in’n Noordoosten na Snevern geiht un in’n Süüdwesten över Schüllern un Sprengel na Neenkerken.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 15 Kilometer in’n Oosten von Hasselhoff an de B&nbsp;3.

De nächste Bahnhoff is so bi dree Kilometer wied weg in’n Noordoosten de Bahnhoff Snevern an de Heidbahn.

## Footnoten
Lucien Teisseire

**Lucien Teisseire** (* 11. Dezember 1919 in Saint-Laurent-du-Var; † 22. Dezember 2007 in Plonévez-Porzay) weer en franzöösch Radrennfohrer.

He hett acht Mal an de Tour de France deelnommen un kunn dorbi tüschen 1942 un 1955 veer Deelstrecken winnen. 1944 weer todem bi Paris–Tours Eerst un wurr Tweet bi Paris–Roubaix (1945) as ok Mailand–Sanremo (1946). 1953 kunn he dat Rennen Critérium du Dauphiné vör Charly Gaul, Jean Robic un Raphaël Géminiani för sück entscheeden.

## Weblinks

* Indrag bi Radsportseiten.net
Schaal

**Schaal** betekent

* Schaal, en Stück Kledaasch, dat üm’n Hals leggt warrt,
* Schaal, en apen Behöller,
* Schaal, de Huud von en Frucht,
* Schaal, Modellvörstellung över den Opbo von en Atom,
* Schaal, Oort in de Gemeen Snevern in’n Landkreis Heidkreis, Neddersassen.

**Schaal** is de Familiennaam von

* Barbara A. Schaal (* 1947), US-amerikaansche Biologin,
* Dirk Schaal (* 1970), düütschen Weertschopshistoriker,
* Eric Schaal (1905–1994), düütschen Fotograaf,
* Eugen Schaal (1842–1928), düütschen Chemiker,
* Ferdinand Schaal (1889–1962), düütschen Offzeer,
* François Ignace Schaal (1747–1833), franzööschen Generaal,
* Friedrich von Schaal (1842–1909), düütschen Inschenör,
* Gabriele Schaal (* 1944), düütsche Basketballspelerin,
* Gary Schaal (* 1971), düütschen Politikwetenschopper,
,
* Inge Schaal (* 1941), düütsche Sängerin,
* Karl-August Schaal (1935–2017), düütschen Politiker,
* Klaus Peter Schaal (1940–2016), düütschen Mediziner un Mikrobioloog,
* Kristen Schaal (* 1978), US-amerikaansche Komikerin,
* Monika Schaal (* 1945), düütsche Politikerin,
* Richard Schaal († 2014), US-amerikaanschen Schauspeler,
* Rudolf Schaal (1898–1994), düütschen Psycholoog,
* Stefan Schaal, düütschen Informatiker,
* Ulrich Schaal (* 1964), düütschen Manager un Schriever,
* Wendy Schaal (* 1954), US-amerikaansche Schauspelerin,
* Werner Schaal (* 1934), düütschen Mathematiker.

Kiek ok bi: Schal.
Hans Schaal

**Hans Schaal** is de Naam von

* Hans Schaal (1888–1963), düütschen Pädagoog un Archäoloog,
* Hans Dieter Schaal (* 1943), düütschen Architekt un Bühnenbillner,
.
Hans-Jürgen Schaal

**Hans-Jürgen Schaal** is de Naam von

* Hans-Jürgen Schaal (* 1947), düütschen Jurist un Richter,
* Hans-Jürgen Schaal (* 1958), düütschen Musiker un Schriever.
Baal (Landkreis Heidkreis)

**Baal** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Issell.

## Geografie

De Oort liggt in de Lümbörger Heid un direkt an’n Rand von dat Naturschuulrebeed Lümbörger Heid. Dat Water ut dat Rebeed flütt över de Wümm af.

De Naveröörd sünd Wintemaur an de Chaussee in’n Noorden, Ehrhoorn un Einem in’n Noordoosten, Habenbeck-Nerndörp in’n Oosten, Habenbeck-Bobendörp, Tütsbarg un Wulfsbarg in’n Süüdoosten, Möhr un Pietz in’n Süden, Snevern un Hansahlen in’n Süüdwesten, Reinsählen in’n Westen un Wintemaur-Gäbesdörp in’n Noordwesten.

## Historie

De öllste un gröttste Hoff in’n Oort weer de *Hoff Baal*, de to Anfang dat 20. Johrhunnert 434 Hektar groot weer. To düssen Hoff höört ok dat Gasthuus Hoff Baal, dat al en poor hunnert Johr an de ole Schossee (nu B&nbsp;3) besteiht.

### Verwaltungsgeschicht

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett von öllers bi de Gemeen Issell mit bihöört, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört de Oort to de Oortschop Issell, de en egen Oortsvörsteiher hett.

### Inwahnertall

### Religion

Baal is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Baal is de freewillige Füürwehr Issell mit tostännig.

### Verkehr

Dör Baal löppt de Bundsstraat 3, de in’n Noorden över Wintemaur un Will op Bookholt un Buxthu to geiht un in’n Süüdoosten na de Autobahn 7 (Afsnidd Hamborg–Hannover). De Opfohrt 43a Snevern liggt so 14 Kilometer in’n Süüdoosten von Baal.

De nächste Bahnhoff is so bi veer Kilometer wied weg in’n Noorden de Bahnhoff Wintemaur an de Heidbahn.

De Oort höört to de Öörd, de tweesprakige Oortsschiller hebbt, op de blangen den hoochdüütschen Naam ok de plattdüütsche mit op steiht (Öörd mit tweesprakige Oortsschiller Plattdüütsch/Hoochdüütsch).

### Scholen

Bet 1851 hebbt de Besitters von’n Hoff Baal Huuslehrers hatt, de ok de Kinner von de Hööv ümto Ünnerricht geven hett. 1851 hett Baal denn aver tohoop mit Wintemaur un Reinsählen en Schoolverband grünnt un de Kinner sünd in Wintemaur na de Volksschool gahn. Düsse School hett in de Johren 1970 dichtmaakt. Sietdem gaht de Kinner in Snevern op de Grundschool an’n Oosterwald.

## Literatur

* *Dorfchronik der Gemeinde Insel. Insel, Reinsehlen, Barrl und Höpen. Eine Gemeinde im Wandel der Zeit.* Heimaatbund Snevern, Snevern 2012, ISBN 978-3-9815349-0-0

## Footnoten
Hillen

**Hillen** betekent

* Hillen, Stadtdeel von de Stadt Riäkelhusen, Noordrhien-Westfalen,
* Hillen, Oort in de Gemeen Snevern in’n Landkreis Heidkreis, Neddersassen.

**Hillen** oder **Hillén** is de Familiennaam von

* Boris Hillen (* 1968), düütschen Schriever,
* Carl-Hermann Schulte-Hillen (1929–2017), düütschen Jurist,
* Fritjof Hillén (1893–1977), sweedschen Footballspeler,
* Gerd Schulte-Hillen (* 1940), düütschen Manager,
* Hans Hillen (* 1947), nedderlandschen Politiker,
* Hans Jürgen Hillen (* 1927), düütschen Klassischen Philoloog un Översetter,
* Jack Hillen (* 1986), US-amerikaanschen Ieshockeyspeler,
* Johann Peter Hillen (1832–1911), düütschen Theoloog,
,
* Solomon Hillen (1810–1873), US-amerikaanschen Politiker,
* Wolf-Jochen Schulte-Hillen (* 1944), düütschen Löper,
* Wolfgang Hillen (1948–2010), düütschen Mikrobioloog.
Ehrhorn

**Ehrhorn** is de Familiennaam von

* Johann Friedrich Eduard Ehrhorn (1809–1873), Hambörger Koopmann un Afornten,
* Thomas Ehrhorn (* 1959), düütschen Politiker,
* Tilman Ehrhorn (* 1972), düütschen Musiker.

**Ehrhorn** is de hoochdüütsche Naam von

* Ehrhoorn, Oort in de Gemeen Snevern in’n Landkreis Heidkreis, Neddersassen.

Kiek ok bi: Erhorn.
Hillern

**Hillern** is de Familiennaam von

* Hermann von Hillern (1817–1882), düütschen Beamten,
* Wilhelm von Hillern-Flinsch (1884–1986), düütschen Maler,
* Wilhelmine von Hillern (1836–1916), düütsche Schrieversche.

Dat is ok de hoochdüütsche Naam von

* Hillen, Oort in de Gemeen Snevern in’n Landkreis Heidkreis, Neddersassen.
Höpen (Landkreis Heidkreis)

**Höpen** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Issell.

## Geografie

De Oort liggt in de Lümbörger Heid. Dat Water ut dat Rebeed flütt in’n Westen na de Ruschwe hen af.

De Naveröörd sünd Reinsählen un Baal in’n Noordoosten, Snevern in’n Süden, Hansahlen in’n Süüdwesten un Issell in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Snevern in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Lauenbrüch in’n Kanton Töst.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort hett in dat 19. Johrhunnert toeerst bi de Gemeen Snevern un later bi de Gemeen Issell mit bihöört. De Gemeen Issell is an’n 1. März 1974 mit de Gemeenreform in Neddersassen Deel von de Gemeen Snevern worrn. Sietdem höört de Oort to de Oortschop Issell, de en egen Oortsvörsteiher hett.

### Inwahnertall

### Religion

Höpen is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Kultur

In Höpen liggt en Freelichtbühn. Siet 1985 warrt dor elk Johr in’n Mai/Juni dat Musikfestival Höpen Air fiert.

## Weertschop un Infrastruktur

För Höpen is de freewillige Füürwehr Issell mit tostännig.

### Verkehr

Höpen is över Hansahlen anbunnen an de Landsstraat 171, de in’n Noordoosten na Wintemaur an de Chaussee un dor an de Bundsstraat 3 ran geiht un in’n Süüdoosten över Snevern, Schüllern un Sprengel na Neenkerken.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 16 Kilometer in’n Süüdoosten von Höpen an de B&nbsp;3.

De nächste Bahnhoff is so bi dree Kilometer wied weg in’n Süden de Bahnhoff Snevern an de Heidbahn.

In’n Noorden von Höpen liggt de Segelflegerplatz Höpen.

### Scholen

De Kinner gaht op de Grundschool Hansahlen.

## Literatur

* *Dorfchronik der Gemeinde Insel. Insel, Reinsehlen, Barrl und Höpen. Eine Gemeinde im Wandel der Zeit.* Heimaatbund Snevern, Snevern 2012, ISBN 978-3-9815349-0-0

## Footnoten





## Weblenken
Michael Hillen

**Michael Hillen** is de Naam von

* Michael Hillen (* 1953), düütschen Lyriker,
* Michael Hillen (* 1958), düütschen Klassischen Philoloog.
Alm

**Alm** betekent

* Alm, en Bargweid,
* Almhütt, Weertschopsgebüüd op en Bargweid,
* Builefeller Alm, olen Naam von de SchücoArena in Builefeld,
* Alm, Oort in de Gemeen Soltau in’n Landkreis Heidkreis, Neddersassen,
* Alm, Katastraalgemeen in de Gemeen Faistenau, Bezirk Salzburg-Umgebung, Salzburg, Öösterriek,
* Alm, Oort in de Gemeen Hochwolkersdorf, Bezirk Wiener Neustadt-Land, Niederösterreich, Öösterriek,
* Alm, Oort in de Gemeen Schwarzenbach, Bezirk Wiener Neustadt-Land, Niederösterreich, Öösterriek,
* Alm, Oort in de Gemeen Helpfau-Uttendorf, Bezirk Braunau am Inn, Oberösterreich, Öösterriek,
* Alm, Katastraalgemeen in de Gemeen Maria Alm am Steinernen Meer, Bezirk Zell am See, Salzburg, Öösterriek,
* Alm, Oort in de Gemeen Weyer, Bezirk Steyr-Land, Oberösterreich, Öösterriek,
* Alm, Oort in de Gemeen Regau, Bezirk Vöcklabruck, Oberösterreich, Öösterriek,
* Maria Alm am Steinernen Meer, Gemeen in’n Bezirk Zell am See, Salzburg, Öösterriek,
* Alm, Stroom in Öösterriek, de in de Traun münnt.

**Alm** is de Familiennaam von

* Andreas Alm (* 1973), sweedschen Footballspeler,
* Björn Alm (* 1961), sweedschen Segler,
* Charles Alm (* 1937), US-amerikaanschen Roderer,
* Eivor Alm (1924–2011), sweedschen Skilanglöper,
* Ernst Alm (1900–1980), sweedschen Skilanglöper,
* Jenny Alm (* 1989), sweedsche Handballspelerin,
* Jesper Alm (* 1995), sweedschen Unihockeyspeler,
* Juha Alm (* 1969), finnschen Skilanglöper,
* Knut Alm (1889–1969), sweedschen Crosslöper,
* Maja Alm (* 1988), däänsche Orienterungslöperin,
* Niko Alm (* 1975), öösterriekschen Börgerrechtler un Ünnernehmer,
* Wolfgang Alm (* 1960), düütschen Boinschenör.

Kiek ok bi: Ahlm, Almen.
Wittenkamp

**Wittenkamp** betekent

* Wittenkamp, Oort in de Gemeen Soltau in’n Landkreis Heidkreis, Neddersassen,
* Wittenkamp, Oort in de Gemeen Haßmoor in’n Kreis Rendsborg-Eckernföör, Sleswig-Holsteen,
* Wittenkamp, fröheren Oort in de Gemeen Wrist in’n Kreis Steenborg, Sleswig-Holsteen.
Ellingen

**Ellingen** betekent

* Ellingen, Stadt in’n Landkreis Weißenburg-Gunzenhausen, Bayern,
* Ellingen, Oort in de Gemeen Morsbach in’n Oberbergschen Kreis, Noordrhien-Westfalen,
* Ellingen, Oort in de Gemeen Straßenhaus in’n Landkreis Neuwied, Rhienland-Palz,
* Groß Ellingen un Klein Ellingen, Öörd in de Gemeen Hohenberg-Krusemark in’n Landkreis Stendal, Sassen-Anholt,
* Ellingen, Oort in de Gemeen Bad Mondorf in Luxemborg.

Dat is ok de hoochdüütsche Naam von

* Elling, Oort in de Stadt Prenzlau in’n Landkreis Prenzlau, Brannenborg,
* Ellng, Oort in de Stadt Soltau in’n Landkreis Heidkreis, Neddersassen.

Kiek ok bi: Elling, Ehlingen, Öllingen.
Steenbarg (Landkreis Heidkreis)

**Steenbarg** () is en lütten Oort in de Gemeen Neenkerken in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Jilbern.

Nöömt is de Oort na’n 91,5&nbsp;m över de See hogen Steenbarg, de en beten na Noorden to liggt.

## Geografie

De Oort liggt in de Lümbörger Heid. Dat Water ut dat Rebeed flütt över Jilberner Beek un Hahnenbeek na de Wiedau hen af.

De Naveröörd sünd Jillhorn un Vahlzen in’n Noorden, Vorwark un Reimen in’n Noordoosten, Wieheholt in’n Oosten, Ellng in’n Süüdoosten, Levern in’n Süden, Limbeek in’n Süüdwesten un Jilbern in’n Westen.

## Historie

Steenbarg is en jungen un lütten Oort. Dat gifft dor twee Riederhööv.

### Verwaltungsgeschicht

De Oort hett fröher to’n Kreis Soltau höört. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Gemeen Jilbern mit bi. Düsse Gemeen is an’n 1. März 1974 mit de Gemeenreform in Neddersassen Deel von de Gemeen Neenkerken worrn. Sietdem höört Steenbarg to de Oortschop Jilbern, de en egen Oortsvörsteiher hett.

### Religion

Steenbarg is evangeelsch-luthersch präägt un höört to dat Kaspel von de Bartholomäus-Kark in Neenkerken.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

## Weertschop un Infrastruktur

För Steenbarg is de freewillige Füürwehr Jilbern mit tostännig.

### Verkehr

Dör Steenbarg löppt de Kreisstraat 40, de in’n Westen över Jilbern na Delsen geiht un in’n Oosten na Wieheholt un Woltern. In’n Süden geiht en lüttje Straat na Levern an de Bundsstraat 71. De B&nbsp;71 löppt in’n Noordwesten över Neenkerken, Delsen un Täwel na Rodenborg un in’n Süüdoosten na Soltau.

De nächste Autobahn is de Autobahn 7 (Afsnidd Hamborg–Hannover). De Opfohrt 45 Soltau-Süüd liggt so 14 Kilometer in’n Süüdoosten von Steenbarg an de B&nbsp;3.

De nächste Bahnhoff is so bi negen Kilometer wied weg in’n Süüdoosten de Bahnhoff Soltau, de an de Heidbahn un an de Amerikalien liggt. Twüschen 1920 un 1961 hett dat ok Personenverkehr op de Bahnlien Soltau–Neenkerken geven. De nächsten Bahnhööv in Neenkerken un Jilbern weren in düsse Tied so bi dree Kilometer wied weg.

### Scholen

De Kinner ut Steenbarg gaht na de Grundschool Neenkerken.
Halmen

**Halmen** betekent

* Halmen, Oort in de Gemeen Witzendörp in’n Landkreis Heidkreis, Neddersassen.

**Halmen** is de Familiennaam von

* Fritz Halmen (1912–2002), rumäänschen Handballspeler,
* Pet Halmen (1943–2012), düütschen Bühnenbillner, Kostümbillner un Speelbaas.
Klint (Landkreis Heidkreis)

**Klint** () is en lütten Oort in de Gemeen Fambossel in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Vier.

## Geografie

De Oort liggt in de Lümbörger Heid. Dat Water ut dat Rebeed flütt över de Böhm af.

De Naveröörd sünd Kriegerweg in’n Noordoosten, Vier in’n Oosten, Küddelse in’n Süüdoosten, Gröönhagen in’n Süden, Fambossel in’n Süüdwesten, Adolfsheid in’n Westen un Lehmhorst in’n Noordwesten.

## Historie

De Naam von’n Oort kummt von dat Klint an’n Süüdrand von’n Oort, also dat steile Över von de Böhm.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Buurschop Vier in’n Kanton Visselhöövd höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Soltau in’n Kanton Wasra.

De Oort hett vör 1852 to de Huusvaagdie von de Amtsvaagdie Fambossel-Soltau tohöört un denn von 1852 bet 1885 to dat Amt Fambossel. Na 1885 weer dat in’n Kreis Fambossel. 1977 is dat Deel von’n Landkreis Soltau-Fambossel worrn, de siet 2011 Landkreis Heidkreis heet.

De Oort hett von öllers bi de Buurschop un later de Gemeen Vier mit bihöört, de an’n 1. März 1974 mit de Gemeenreform in Neddersassen Deel von de Gemeen Fambossel worrn is. Sietdem höört Klint binnen de Gemeen to de Oortschop Vier, de en egen Oortsvörsteiher hett.

### Inwahnertall

### Religion

Klint is evangeelsch-luthersch präägt un höört to dat Kaspel von de Dionysius-Kark in Fambossel.

För de Kathoolschen is de St.-Maria-Kark in Wasra tostännig.

## Weertschop un Infrastruktur

För Klint is de freewillige Füürwehr Fambossel mit tostännig.

### Verkehr

An Klint löppt de Landsstraat 163 langs, de in’n Noordoosten över Vier na Derpmark (dor an de Bundsstraat 440 anbunnen) un na Soltau geiht un in’n Süüdwesten na Fambossel. De L&nbsp;163 is in Fambossel an de B&nbsp;209 anbunnen.

De nächste Autobahn is de Autobahn 7 (Afsnidd Hamborg–Hannover). De Opfohrt 47 Fambossel liggt so veer Kilometer in’n Süüdwesten von Klint an de B&nbsp;209.

De nächste Bahnhoff is so bi dree Kilometer wied weg in’n Süüdwesten de Bahnhoff Fambossel an de Heidbahn.

## Footnoten
Fuhrhop

**Fuhrhop** is de Familiennaam von

* Hans-Jürgen Fuhrhop (1915–2004), düütschen Politiker,
* Jürgen-Hinrich Fuhrhop (* 1940), düütschen Chemiker,
* Nanna Fuhrhop (* 1968), düütsche Germanistin,
* Roland Walter Fuhrhop (1917–1998), brietschen Koopmann.

**Fuhrhop** betekent

* Fuhrhop, Oort in de Gemeen Fambossel in’n Landkreis Heidkreis, Neddersassen.
Vorwark

**Vorwark** betekent

* Vorwark, Oort in de Gemeen Celle in’n Landkreis Celle, Neddersassen,
* Vorwark, Oort in de Gemeen Snevern in’n Landkreis Heidkreis, Neddersassen.

Kiek ok bi: Vörwark.
Wulfsbarg

**Wulfsbarg** betekent

* Wulfsbarg, Oort in de Gemeen Dummerstörp in’n Landkreis Rostock, Mekelborg-Vörpommern,
* Wulfsbarg, Oort in de Gemeen Poseritz in’n Landkreis Vörpommern-Rügen, Mekelborg-Vörpommern,
* Wulfsbarg, Oort in de Gemeen Köhn in’n Kreis Plöön, Sleswig-Holsteen,
* Wulfsbarg, düütschen Naam von’n Oort Strzmiele in de Woiwodschop Westpommern, Polen,
* Wulfsbarg, Barg in de Ruhner Bargen in’n Landkreis Ludwigslust-Parchen, Mekelborg-Vörpommern,
* Wulfsbarg, Oort in de Gemeen Snevern in’n Landkreis Heidkreis, Neddersassen.
Vorwark (Landkreis Heidkreis)

**Vorwark** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Langloh.

## Geografie

De Oort liggt in de Lümbörger Heid. Dat Water ut dat Rebeed flütt över Jilberner Beek un Hahnenbeek na de Wiedau hen af.

De Naveröörd sünd Wieckhost in’n Noordoosten, Hämsen in’n Oosten, Gröps in’n Süüdoosten, Langloh in’n Süden, Vahlzen, Jillhorn un Sprengel in’n Süüdwesten un Königshoff un Schüllern in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Jillhorn in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört un is in dat Johr denn in dat ne’e Amt Snevern wesselt. Dit Amt hett blots söven Johr bestahn. Von 1859 bet 1885 hett Vorwark to dat Amt Soltau höört. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 2011 Heidkreis heten deit.

De Oort hett von öllers bi de Gemeen Langloh bihöört, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört Vorwark binnen de Gemeen to de Oortschop Langloh, de en egen Oortsvörsteiher hett.

### Inwahnertall

### Religion

Vorwark is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Vorwark is de freewillige Füürwehr Langloh mit tostännig.

### Verkehr

Dör Vorwark löppt de Kreisstraat 24, de in’n Noordwesten na Schüllern an de Landsstraat 171 geiht un in’n Süüdoosten na Reimen un Woltern. De L&nbsp;171  föhrt in’n Noordoosten na Snevern un in’n Süüdwesten över Sprengel na Neenkerken.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 14 Kilometer in’n Oosten von Vorwark an de B&nbsp;3.

De nächste Bahnhoff is so bi söss Kilometer wied weg in’n Noordoosten de Bahnhoff Snevern an de Heidbahn.

### Scholen

De Kinner ut Vorwark gaht in Snevern op de Grundschool an’t Pietzmoor.

## Footnoten
Bult (Landkreis Heidkreis)

**Bult** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Lünzen. Mit Lünzen is Bult tohoop ok tohoopwussen.

## Geografie

De Oort liggt in de Lümbörger Heid an’t Över von de Veers. De höögste Punkt is mit 69&nbsp;m över de See de Hahnenbarg en Stück in’n Noordoosten von Bult.

De Naveröörd sünd Schultenwe un Grotenwe in’n Noordoosten, Lünzen in’n Süüdoosten, Grauen un Nersum in’n Süüdwesten, Riep, Deepen un Riepermoor in’n Westen un Grotenwe-Siedlung in’n Noordwesten.

## Historie

De Oort is 1650 von Lünzen ut grünnt worrn, as dor de eerste Hoff anleggt worrn is.

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Lünzen in’n Kanton Töst höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Lauenbrüch in’n Kanton Töst.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Gemeen Lünzen mit bi, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört Bult binnen de Gemeen to de Oortschop Lünzen, de en egen Oortsvörsteiher hett.

### Inwahnertall

### Religion

Bult is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

De Doden warrt op’n Karkhoff Lünzen begraven.

## Weertschop un Infrastruktur

För Bult is de freewillige Füürwehr Lünzen mit tostännig.

### Verkehr

Bult liggt an de Kreisstraat 29, de in’n Noorden över Schultenwe na Grotenwe an de K&nbsp;30 geiht un in Lünzen in de Landsstraat 170 münnt. De L&nbsp;170 föhrt in’n Süüdwesten över Grauen na Hemslingen an de Bundsstraat 71 un in’n Oosten na Snevern. Von de K&nbsp;29 geiht na Noordwesten de K&nbsp;37 af, de na Oostervees löppt.

De nächste Autobahn is de Autobahn 7 (Afsnidd Hamborg–Hannover). De Opfohrt 43a Snevern liggt so 22 Kilometer in’n Süüdoosten von Bult an de B&nbsp;3.

De nächste Bahnhoff is so bi negen Kilometer wied weg in’n Oosten de Bahnhoff Snevern an de Heidbahn.

### Scholen

De Kinner gaht na de Grundschool Lünzen.

## Footnoten
Schiel (Landkreis Heidkreis)

**Schiel** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Wessloh.

## Geografie

De Oort liggt in de Lümbörger Heid. Dat Water ut dat Rebeed flütt över de Wümm af.

De Naveröörd sünd Otter in’n Noorden, Lütt un Groot Todtshoorn in’n Noordoosten, Ottermoor in’n Oosten, Wessloh un Eggersmöhl in’n Süüdoosten, de Finteler Oortsdeel Redderbarg in’n Süüdwesten, Host in’n Westen un Wümmgrund in’n Noordwesten.

## Historie

### Verwaltungsgeschicht

De Oort hett vör 1852 to de Amtsvaagdie Snevern in dat Amt Rodenborg tohöört. Von 1852 bet 1859 weer dat in dat Amt Snevern un von 1859 bet 1885 in dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de siet 1. August 2011 Landkreis Heidkreis heet.

De Oort hett von öllers bi de Gemeen Wessloh bihöört, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört Schiel binnen de Gemeen to de Oortschop Wessloh, de en egen Oortsvörsteiher hett.

### Inwahnertall

### Religion

Schiel is evangeelsch-luthersch präägt un höört to dat Kaspel von de Peter-un-Paul-Kark in Snevern.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Schiel is de freewillige Füürwehr Wessloh mit tostännig.

### Verkehr

Schiel liggt an en Siedenstraat von de Kreisstraat 31 (geiht in’n Noorden in’n Landkreis Horborg in de K&nbsp;23 över), de in’n Noordwesten över Host, Wümmgrund un Königsmoor na de Bundsstraat 75 bi Wümm geiht un in’n Süüdoosten över Wessloh un Issell na Snevern. In Wessloh geiht von de K&nbsp;31 na Süüdoosten de K&nbsp;32 af, de na Wintemaur-Gäbesdörp an de L&nbsp;171 föhrt. In Wümmgrund geiht von de K&nbsp;23 de K&nbsp;41 af, de in’n Noordoosten över Otter löppt un bi Töst in de L&nbsp;141 münnt.

De nächste Autobahn is de Autobahn 1 (Afsnidd Hamborg–Bremen). De Opfohrt 45 Hullnst liggt so 23 Kilometer in’n Noorden von Schiel an de L&nbsp;141. De Opfohrt 43 Bissen op de  Autobahn 7 (Afsnidd Hamborg–Hannover) liggt so 24 Kilometer in’n Süüdoosten an de L&nbsp;211.

De nächste Bahnhoff is so bi negen Kilometer wied weg in’n Süüdoosten de Bahnhoff Wintemaur an de Heidbahn.

### Scholen

De Kinner ut Schiel gaht na de Grundschool Hansahlen. Fröher sünd de Kinner in Wessloh na de Volksschool gahn. De School in Wessloh is 1983 mit de School in Issell tohoopslaten worrn un hett 1995 ganz dichtmaakt. Sietdem mööt de Schölers in Hansahlen op School.

## Footnoten
Wulfsbarg (Landkreis Heidkreis)

**Wulfsbarg** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Häbe.

De Oort is nöömt na’n 103&nbsp;m över de See hogen Wulfsbarg, de en lütt Stück in’n Süüdoosten liggt.

## Geografie

De Oort liggt in de Lümbörger Heid un in dat Naturschuulrebeed Lümbörger Heid. In de Neegd von’n Hoff liggt de Born von de Wümm.

De Naveröörd sünd Habenbeck-Nerndörp un Habenbeck-Bobendörp in’n Noordoosten, Behrn, Tütsbarg un Benninghöben in’n Süüdoosten, Schaal in’n Süden, Bockhäbe, Pietz un Möhr in’n Süüdwesten, Snevern, Hansahlen un Höpen in’n Westen un Reinsählen un Baal in’n Noordwesten.

## Historie

De Hoff Wulfsbarg is vondaag as Bodenkmaal schuult.

### Verwaltungsgeschicht

In de Franzosentied hett de Oort toeerst 1810 bet 1811 to dat Königriek Westfalen  höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Neenkerken in’n Kanton Wasra.

De Oort hett vör 1852 to de Amtsvaagdie Snevern in dat Amt Rodenborg tohöört, denn von 1852 bet 1859 to dat Amt Snevern un von 1859 bet 1885 to dat Amt Soltau. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn, de 2011 den Naam Landkreis Heidkreis kregen hett.

De Oort höört von öllers bi de Gemeen Häbe mit bi, de an’n 1. März 1974 mit de Gemeenreform in Neddersassen Deel von de Gemeen Snevern worrn is. Sietdem höört Wulfsbarg binnen de Gemeen to de Oortschop Häbe, de en egen Oortsvörsteiher hett.

### Inwahnertall

### Religion

Wulfsbarg is evangeelsch-luthersch präägt un höört to dat Kaspel von de Fredenskark in Häbe. Düsse Kark is 1956 boot un 1961 egenstännige Karkengemeen worrn. Vörher hett de Oort to dat Kaspel von de Peter-un-Paul-Kark in Snevern tohöört.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Wulfsbarg is de freewillige Füürwehr Häbe mit tostännig.

### Verkehr

Wulfsbarg liggt aflegen in de Lümbörger Heid. Dat gifft blots lüttjere Weeg in’n Westen an de Bundsstraat 3, in’n Noordoosten na Habenbeck an de L&nbsp;211 un in’n Süüdoosten na Tütsbarg an de Kreisstraat 44 un wieder  na Schaal. Dor is de K&nbsp;44 anbunnen an de B&nbsp;3 un an de L&nbsp;170.

De nächste Autobahn is de Autobahn 7 (Afsnidd Hamborg–Hannover). De Opfohrt 43 Bissen liggt so söven Kilometer in’n Süüdoosten von Wulfsbarg an de L&nbsp;211.

De nächste Bahnhoff is so bi negen Kilometer wied weg in’n Westen de Bahnhoff Snevern an de Heidbahn.

### Scholen

De Kinner ut Wulfsbarg gaht in Snevern op de Grundschool an’t Pietzmoor.

## Footnoten
Pietz

**Pietz** betekent

* Pietz, Oort in de Gemeen Snevern in’n Landkreis Heidkreis, Neddersassen.

**Pietz** is de Familiennaam von

* Allan Pietz (* 1925), kanaadschen Politiker,
* Amy Pietz (* 1969), US-amerikaansche Schauspelerin,
* Carl Matthias Aloys Pietz (1849–1881), düütschen Politiker,
* Hans-Wilhelm Pietz (* 1956), düütschen evangeelschen Theoloog,
* Pit-Arne Pietz (* 1969), Swiezer Schauspeler,
* William Pietz (* 1951), US-amerikaanschen Historiker.

Kiek ok bi: Pietzmoor.
Steenkenhöben

**Steenkenhöben** () is en lütten Oort in de Gemeen Bissen in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Bissen.

De Oort is vondaag meist mit Bissen tohoopwussen.

## Geografie

De Oort liggt in de Lümbörger Heid. Dat Water ut dat Rebeed flütt över’n Steenkenhöbenbeek na de Luh hen af. Dat Rebeed in’n Westen is as Naturschuulrebeed Lümbörger Heid schuult.

De Naveröörd sünd Behrn in’n Noorden, Bossel un Nee Bossel in’n Noordoosten, Bissen in’n Oosten, Timmerloh in’n Süüdwesten, Häbe un Schaal in’n Westen un Benninghöben, Tütsbarg un Wulfsbarg in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Bissen in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp.

De Oort hett vör 1852 to de Amtsvaagdie Amelkusen in dat Amt Winsen tohöört un is 1852 denn in dat Amt Soltau wesselt. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn (de siet 2011 Landkreis Heidkreis heet).

De Oort hett von öllers bi de Buurschop un later de Gemeen Bissen mit bihöört. Düsse Gemeen is an’n 1. März 1974 mit de Gemeenreform in Neddersassen noch wedder düüdlich grötter worrn. Sietdem höört Steenkenhöben binnen de Gemeen to de Oortschop Bissen, de en egen Oortsvörsteiher hett.

### Inwahnertall

### Religion

Steenkenhöben is evangeelsch-luthersch präägt un höört to dat Kaspel von de Antoniuskark in Bissen.

För de Kathoolschen is de St.-Maria-von’n-hilligen-Rosenkranz-Kark in Soltau tostännig.

De Doden warrt op’n Karkhoff Bissen begraven.

## Weertschop un Infrastruktur

För Steenkenhöben is de freewillige Füürwehr Bissen mit tostännig.

### Verkehr

Steenkenhöben is in Bissen anbunnen an de Landsstraat 211, de in’n Noordwesten över Behrn un Habenbeck na Wintemaur an de Chaussee an de Bundsstraat 3 ran geiht un in’n Süden na de B&nbsp;209, Töpen un de B&nbsp;71. Von de L&nbsp;211 geiht von Bissen in’n Noordoosten de L&nbsp;212 af, de över Bossel, Volgern, Hörpel un Ebendörp na Äästörp un Garlstörp föhrt. Von Bissen geiht ok de Kreisstraat 35 na Westen an de B&nbsp;3, över de een na Snevern kummt.

De nächste Autobahn is de Autobahn 7 (Afsnidd Hamborg–Hannover), de good een Kilometer in’n Noordwesten von’n Oort langslöppt. De Opfohrten 43 Bissen (in’n Noordwesten an de L&nbsp;211) un 43a Snevern (in’n Süüdwesten an de K&nbsp;35) doot all beid so annerthalv Kilometer von Steenkenhöben af liggen.

De nächste Bahnhoff is so bi 15 Kilometer wied weg in’n Süüdwesten de Bahnhoff Woltern an de Heidbahn. Von 1913 bet 1975 hett dat ok Personenverkehr op de Bahnlien Lümborg–Soltau geven. De Bahnhoff Bissen weer in disse Tied weniger as een Kilometer in’n Oosten von Steenkenhöben.

## Footnoten
Grund- un Oberschool Neenkerken

De **Grund- un Oberschool Neenkerken** is en kumbineerte Grund- un Oberschool in dat Dörp Neenkerken, Gemeen Neenkerken, in’n Landkreis Heidkreis. Dreger för de Grundschool is de Gemeen Neenkerken un för de Oberschool de Landkreis Heidkreis. De School liggt in de *Kabenstraat 17*. Dor gaht de Schölers ut de ganze Gemeen Neenkerken hen (Behningen, Brochdörp mit Hartböhn un Rutenmöhl, Delsen, Jilbern mit Levern, Limbeek un Steenbarg, Grauen mit Nersum, Jillhorn mit Kempen, Neenkerken mit Hertel un Holtmannshoff, Sprengel mit Liest, Königshoff un Vahlzen, Schworgen un Täwel mit Jerusalem, de Kreugerei, Platenkamp un Siek). Blots de Schölers ut Grauen un Nersum köönt wahlwies ok op de Grundschool Lünzen gahn.

Op de School gaht 362 Schölers. Dorvon gaht 169 op de Grundschool un 193 op de Oberschool (Stand Schooljohr 2018/2019) Dat gifft twee Klassen pro Johrgang.

Nadem se mit de veerte Klass trech sünd, wesselt de Schölers op den Oberschooldeel oder op de Kooperative Gesamtschool Snevern.

De Fördervereen för de School is 1996 grünnt worrn.

## Schoolbaas

* 2013–: Eva Helbing

## Weblenken

* Websteed von de School (hoochdüütsch)
Een-Welt-Kark

De **Een-Welt-Kark** is de Kark von de evangeelsch-luthersche Markus-Karkengemeen in Snevern. Se liggt an de *Ernst-Dax-Straat 8* in’n Süüdoosten von Snevern un höört to’n Karkenkreis Rodenborg in’n Sprengel Stood von de Evangeelsch-luthersche Landskark Hannover. Dat Kaspel besteiht ut de Delen von Snevern, de op de Oostsied von de Heidbahn liggen doot. In düt Rebeed leevt üm un bi 3500 Minschen, von de 2650 Maat in de evangeelsche Kark sünd.

## Historie

Snevern hett fröher kumplett to dat Kaspel von de Sneverner Peter-un-Paul-Kark höört. In dat 20. Johrhunnert is de Oort aver gau wussen. 1959 hett dat de eersten Plaans geven, in Snevern en twete Kark to boon. Dat Grundstück an de *Ernst-Dax-Straat* is denn in’n August 1962 köfft worrn. De Karkengemeen hett dor aver blots en Gemeenhuus op boot, in dat denn ok Goddsdeensten fiert worrn sünd.

De Kark is eerst 1999 in’n Rahmen von en dezentraal Projekt von de Expo 2000 in Holtbowies boot worrn. Geld dorto geven hebbt to 50&nbsp;% de Düütsche Bundsstiftung Ümwelt un de Neddersassische Ümweltstiftung, to 33&nbsp;% de Kark un to 10&nbsp;% de Expo 2000. Richtfest weer an’n 22. Oktober 1999. Binnen de Een-Welt-Kark liggt de Een-Eerd-Altar. In em sünd en ganze Reeg Eerd- un Sandproben ut de ganze Welt sammelt, de von Spenners kemen. De Behöllers, in de de Sand un Eer opbewohrt warrt, warrt „Böker“ nöömt. Düsse Böker sünd nummereert un in en List opföhrt, so dat to elk Book ok de Sammeloort weddertofinnen is.

## Karkengebüüd

* Idee: Pastoor Paul Dalby
* Planung: Architekturbüro Lothar Tabery, Bremervöör
* Brettstapeltechnik: Julius Natterer, Lausanne (Swiez)
* Kunzepschoon von’n Een-Eer-Altar: Marianne Greve, Hamborg

As Bostoff för de Kark is vör allen Holt bruukt worrn. Dat Balkenwark besteiht ut Füchtenholt mit Stahlverspannungen. Wannen un Dack bestaht buten ut Ekenholt un binnen ut Fuhrenholt. Twüschen de Buten- un de Binnenwand is en Warmsdämmung un en Sparr gegen Fuchtigkeit. De Wannen sünd in Breddstapelbowies boot. Fuhrenstämm billt de griese Toornspitz. De ut Boomstämm sneden Breder un Bahlen sünd to Wandelementen tohoopföögt, mit en Kraan pielliek opstellt in dat Holtrahmengerüst insett un to en slaten Wand verbunnen. Düt Boprinzip is op een von de veer Finsterbiller, de sik an de Sied blangen den Ingang von de Kark finnt, schematisch dorstellt. Dat Holt stammt ut noodwennige Dörforstungen in Forsten ut de Region. De Fuhren ut dat Forstamt Sellhorn (Landkreis Heidkreis) un de Eek ut dat Forstamt Harsfeld (Landkreis Stood). Rund 600&nbsp;Kubikmeter Holt sünd in Saagwarken un Timmermannsbedrieven in de Region verarbeidt worrn. Dat Holt von de Wannen is unbehannelt.

## Pastoorn

* opstunns (Stand 2018): Frank Hasselberg

## Weblenken

* De Een-Eerd-Altar (hoochdüütsch)
Frielingen

**Frielingen** betekent

* Frielingen, Oort in de Stadt Soltau in’n Landkreis Heidkreis, Neddersassen,
* Frielingen, olen Naam von’n Oort Eenfrielingen in de Stadt Soltau in’n Landkreis Heidkreis, Neddersassen,
* Frielingen, Oort in de Gemeen Kirchheim in’n Landkreis Hersfeld-Rotenburg, Hessen.

Dat is ok de hoochdüütsche Naam von

* Frielje, Oort in de Stadt Garbsen in de Region Hannover, Neddersassen.
Einem

**Einem** () is en lütten Oort in de Gemeen Snevern in’n Landkreis Heidkreis, Neddersassen. Binnen de Gemeen höört de Oort to de polietsche Oortschop Ehrhoorn.

## Geografie

De Oort liggt in de Lümbörger Heid un in dat Naturschuulrebeed Lümbörger Heid. Dat Water ut dat Rebeed flütt in’n Noordwesten över de Eest af un in’n Süüdwesten över’n Habenbeck na de Wümm.

De Naveröörd sünd Heimbeuk in’n Noordoosten, Wils in’n Oosten, Sellhorn, Habenbeck-Bobendörp un Habenbeck-Nerndörp in’n Süüdoosten, Baal in’n Westen un Wintemaur an de Chaussee un Ehrhoorn in’n Noordwesten.

## Historie

### Verwaltungsgeschicht

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Wils in’n Kanton Soltau höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Behrn in’n Kanton Garlstörp.

De Oort hett vör 1852 to de Amtsvaagdie Amelkusen in dat Amt Winsen tohöört un is 1852 denn in dat Amt Soltau wesselt. Na 1885 weer dat in’n Kreis Soltau. 1977 is dat Deel von’n Landkreis Soltau-Fambossel worrn (de siet 2011 Landkreis Heidkreis heet).

De Oort hett von öllers bi de Buurschop un later de Gemeen Ehrhoorn mit bihöört. De Gemeen Ehrhoorn is an’n 1. März 1974 mit de Gemeenreform in Neddersassen Deel von de Gemeen Snevern worrn. Sietdem höört Einem binnen de Gemeen to de Oortschop Ehrhoorn, de en egen Oortsvörsteiher hett.

### Inwahnertall

### Religion

Einem is evangeelsch-luthersch präägt un höört to dat Kaspel von de Antoniuskark in Bissen.

För de Kathoolschen is de St.-Ansgar-Kark in Snevern tostännig, de siet 1. November 2006 to de St.-Maria-Karkengemeen in Soltau tohöört. De St.-Ansgar-Kark is 1963 boot un an’n 1. Januar 1964 egenstännige Karkengemeen worrn. Vörher is dat Rebeed ok al von de St.-Maria-Kark in Soltau betreut worrn.

## Weertschop un Infrastruktur

För Einem is de freewillige Füürwehr Ehrhoorn/Wintemaur mit tostännig.

### Verkehr

Dör Einem löppt de Landsstraat 211, de in’n Noordwesten över Ehrhoorn na Wintemaur an de Chaussee an de Bundsstraat 3 ran geiht un in’n Süüdoosten över Habenbeck un Behrn na Bissen.

De nächste Autobahn is de Autobahn 7 (Afsnidd Hamborg–Hannover). De Opfohrt 43 Bissen liggt so negen Kilometer in’n Süüdoosten von Einem an de L&nbsp;211.

De nächste Bahnhoff is so bi söss Kilometer wied weg in’n Noordwesten de Bahnhoff Wintemaur an de Heidbahn.

## Footnoten